NaiveNeuron/SloPal huggingface dataset:
Žiga, Peter, podpredseda NR SR (2023-12-13):
Dobrý večer, kolegyne, kolegovia, budeme pokračovať v rozprave s faktickými poznámkami na pána poslanca Krajčího. Ako prvý s faktickou poznámkou pán poslanec Pročko.
P. Paška, predseda NR SR: (2006-12-06):
(Hlasovanie.) 140 prítomných, 61 za, 76 proti, 3 sa zdržali. Konštatujem, že sme uvedený pozmeňujúci návrh neschválili. Ďalej.
Bugár, Béla, podpredseda NR SR (2017-04-07):
Ďalej v rozprave vystúpi pán poslanec Baránik.
Grendel, Gábor, podpredseda NR SR (2022-06-21):
Vyhlasujem rozpravu za skončenú. Želá si záverečné slovo pani ministerka? (Reakcia ministerky.) Záverečné slovo, áno, nech sa páči.
Hort, Milan, podpredseda NR SR (2011-02-10):
Ďakujem, pán poslanec. (Reakcia poslanca.) Nemôžete, pán poslanec, reagovať, to bolo záverečné slovo navrhovateľa, takže tam sa faktické poznámky nemôžu uplatniť. Teraz o slovo požiadal v záverečnom slove pán spravodajca. Nech sa páči.
Laurenčík, Milan, podpredseda NR SR (2021-06-30):
Pán poslanec Ľuboš Blaha s faktickou poznámkou, nech sa páči.
Pellegrini, Peter, predseda NR SR (2015-11-10):
Prezentujme sa a hlasujme o bodoch spoločnej správy 1 a 2 s odporúčaním gestorského výboru schváliť. (Hlasovanie.) Prítomných 127 poslancov, za hlasovalo 80, zdržalo sa 46 poslancov, nehlasoval 1. Konštatujem, že tieto body sme schválili.
P. Hrušovský, podpredseda  NR SR: (2002-02-12):
(Hlasovanie.) 115 prítomných, 15 za, 50 proti, 48 sa zdržalo, 2 nehlasovali. Bod 8 v alternatíve 1 sme neschválili.
Sólymos, László, podpredseda vlády a minister životného prostredia SR (2018-06-12):
Ďakujem pekne. Vážený pán predsedajúci, vážené panie poslankyne, vážení páni poslanci, účelom návrhu zákona o rybárstve a doplnení zákona č. 455/1991 o živnostenskom podnikaní v znení neskorších predpisov je spojenie ochrany zdravia a ochrany vôd s potrebami moderného rybárstva. Návrh zákona podporuje ochranu vôd na Slovensku vo vodných nádržiach a ich prítokov, ktoré slúžia na zásobovanie obyvateľstva pitnou vodou. Návrh zákona ustanovuje možnosť vo verejnom záujme a pri opakovaných závažných porušeniach ustanovení doterajším, doterajším užívateľom previesť rybársky revír do užívania správcovi vodného toku. Významným posunom oproti súčasnému právnemu stavu je zavedenie sankčného postihu za neoprávnené nakladanie z výkonu rybárskeho práva a za neoprávnené podnikanie v osobitnom režime na ostatných vodných plochách. Návrh zákona za účelom ochrany zdravia obyvateľstva umožňuje efektívnejšiu spoluprácu so Štátnou veterinárnou a potravinovou správou Slovenskej republiky pri rybárskom hospodárení v lovných rybárskych revíroch s výskytom rýb, u ktorých sa preukáže prekročenie limitných hodnôt chemických látok. Osobitná úprava je pri spôsoboch lovu rýb na pstruhových vodách, lipňových vodách a kaprových vodách, ktoré sú pri niektorých druhoch rýb považované za neetické. Návrh zákona upravuje podmienky organizovania rybárskych pretekov ako športovej rybárskej činnosti a na kaprových vodách upravuje aj doposiaľ zakázaný lov rýb pod ľadom. Zásadné zmeny sa týkajú povinnosti a oprávnení rybárskej stráže ako verejného činiteľa, ktoré neboli v súlade s Trestným poriadkom, a sprísnením podmienok, za akých sa možno uchádzať o vymenovanie za člena rybárskej stráže. Dôležité a významné zmeny nastali aj pri zakázaných spôsoboch lovu v súvislosti s plnením vedeckovýskumných úloh a prieskumných úloh držiteľmi osobitných povolení na rybolov. Návrh zákona spresňuje aj základné pojmy, ktoré v praxi spôsobujú problémy, a dopĺňajú sa ďalšie základné pojmy, ktoré pri aplikácii platného zákona absentujú. Vážené pani poslankyne, vážení páni, poslanci, verím, že predložený vládny návrh zákona podporíte. Ďakujem pekne.
Grendel, Gábor, podpredseda NR SR (2021-10-20):
Ešte sekundu, prepáčte, pani poslankyňa. Poprosím vás, kolegovia, aby ste si nasadili rúška. Ďakujem.
Blanár, Juraj, poslanec NR SR (2017-04-04):
Pán poslanec, vypočul som si váš príspevok a s mnohými tými etickými otázkami absolútne súhlasím, pretože chýba nám taký pokoj. Naháňame sa za peniazmi a to bola tá časť, ktorá bola na záver dobre vyjadrená, že máme tu nejakú modlu, ktorá nás nejakým spôsobom ovplyvňuje, hospodársky rast, neustále trh a všetko to, čo k tomu patrí. Ja som hlasoval za zákon, ktorý priniesol voľno na štátne sviatky, a videli ste sami, že prešiel tento zákon hladko aj preto, že tu došlo k sociálnemu zmieru, k dohode. A tá je podľa môjho názoru veľmi dôležitá. Pokračujme v tomto sociálnom zmieri a rokujme o tom! A som presvedčený, že Slovensko dospeje k tomu, že budeme mať raz aj nedele voľné a že budeme niekde na úrovni možno Rakúska. Avšak robiť to bez toho, aby sme mali tento konsenzus, je podľa môjho názoru aj k samotnému zrušeniu práce v nedeľu len medvedia služba. Môžem použiť príklad napríklad Maďarska, ktoré ste vy v štatisticky používali, že v Maďarsku 16 % ľudí pracuje, u nás je to až 20 %, avšak veľmi dobre viete, že v Maďarsku opätovne zaviedli predaj. A len preto, že ten konsenzus nenastal. A ja si myslím, že toto nechceme na Slovensku. Práve naopak, poďme touto cestou rokujme so sociálnymi partnermi a som presvedčený, že po skúsenosti, ktorá teraz nastane aj so štátnymi sviatkami, raz dospejeme aj k tomu, ale je pred nami ešte toto, táto dlhá cesta, ktorú je potrebné prejsť. Ja osobne s takýmto návrhom rád budem súhlasiť, keď bude tento zmier vyrokúvaný.
Dostál, Ondrej, poslanec NR SR (2020-05-13):
Pán poslanec Kuffa, áno, transrodoví ľudia si často siahnu na život, ale nie preto, že sú transrodoví ľudia, ale najmä kvôli reakciám svojho okolia, kvôli reakciám ľudí, ako ste vy alebo váš kolega Mazurek, alebo ďalší vaši kolegovia. Ja teraz už naozaj neviem, ale ne, nerozlíšiť, ako sa muž má normálne, slušne a citlivo správať voči žene, notabene citlivej žene, teda tehotnej žene, to je, to je tiež príznak, príznak čohosi veľmi, veľmi zvláštneho. A môžte sa aj vy, aj vaši kolegovia tváriť, že ste to mysleli nejako inak, všetci vieme, že nie. A mali by ste si byť vedomý toho, akým spôsobom, spôsobom sa správate. Spomenuli ste tu, že parlament trikrát odmietol Istanbulský dohovor, no trikrát musel parlament hlasovať o Istanbulskom dohovore, lebo vaši ideoví predchodcovia na čele s Andrejom Dankom v tomto parlamente nevedeli naformulovať na prvýkrát to uznesenie tak, aby to znamenalo odmietnutie Istanbulského dohovoru, tak sa im to podarilo konečne až na tretíkrát. Ja pevne verím, že raz tu budeme mať parlament, ktorý vysloví súhlas s Istanbulským dohovorom a s jeho ratifikáciou napriek tomu, že v minulom volebnom období bol odmietnutý. Posledná vec, musím vás upozorniť, že svoj pozmeňujúci návrh ste nepredložili v súlade so zákonom o rokovacom poriadku. A keďže nejde o schvaľovanie zákona v prvom alebo druhom čítaní, ide o pozmeňujúci návrh v zmysle § 29 zákona o rokovacom poriadku, ktorý je potrebné predložiť písomne a ešte pred jeho prednesením v rozprave, takže o ňom nedáme hlasovať. Ďakujem.
Nemky, Martin, poslanec NR SR (2016-12-06):
Pán predsedajúci, ďakujem pekne za slovo. Vážené kolegyne, kolegovia, v zlúčenej rozprave k návrhu deklarácie vystúpilo pätnásť poslancov. Pozmeňujúce a doplňujúce návrhy k nej predložili pani poslankyňa Zimenová a pán poslanec Budaj, ktorý požiadal o hlasovanie o jeho doplňujúcom návrhu iba v prípade, ak bude schválený doplňujúci návrh pani poslankyne Zimenovej. Najprv budeme hlasovať o pozmeňujúcom návrhu, ktorý vyplýva z informácie ústavnoprávneho výboru. Dajte, prosím, hlasovať.
Pčolinský, Peter, podpredseda NR SR (2023-03-16):
Teraz vystúpi v rozprave pani poslankyňa Sulanová.
Paška, Pavol, predseda NR SR (2014-11-09):
Pán poslanec Frešo.
Grendel, Gábor, podpredseda NR SR (2023-02-09):
Dve faktické poznámky na vystúpenie pána poslanca Vetráka. Končím možnosť prihlásiť sa s ďalšími. Ako prvý pán poslanec Peter Cmorej.
Hrnčiar, Andrej, podpredseda NR SR (2017-04-06):
Pani podpredsedníčka Nicholsonová.
Laššáková, Jana, podpredsedníčka NR SR (2015-05-27):
Ďakujem pekne. Pán poslanec Švejna, nedalo sa reagovať, pretože pán guvernér mal záverečné slovo, takže prerušujem rokovanie o tomto bode programu. Pokračujeme správou.... Ďakujem vám pekne, pán guvernér. Ďakujem aj vám, pani spravodajkyňa. Pokračujeme Správou o stave vysielania v Slovenskej republike a o činnosti Rady pre vysielanie a retransmisiu za rok 2014 . Správa má tlač 1477 a správa výboru má tlač 1477a. Prosím predsedu Rady pre vysielanie a retransmisiu, Miloša Mistríka, aby správu uviedol. Nech sa páči, máte slovo. Pán poslanec, naozaj takáto poznámka nebola prístojná na pani poslankyňu, takže. Ale no! Dobre Nech sa páči, pán predseda, máte slovo, už čakáte od rána, takže konečne ste prišli na rad. Takže nech sa páči.
Blanár, Juraj, podpredseda NR SR (2022-06-16):
Pán minister, sledujem tú prestrelku, ktorú máte aj s pánom Matovičom a rovnako aj s pánom predsedom vlády, a musím konštatovať, že v podstate celé to vyzerá také nezrozumiteľné, pretože tzv. reformu nemocníc, ktorú koalícia schválila, sa má rozbehnúť naplno až po komunálnych voľbách, kedy sa majú nadefinovať jednotlivé koncové nemocnice a tak ďalej, a teraz ste nám povedali, že v podstate vy to idete prijať, to rozhodnutie, ešte pred tým, ako sa dotiahne tá reforma nemocníc, a to sa navzájom vylučuje. Ako vlastne idete zohľadniť to, čo ste odložili až po komunálnych voľbách, v súvislosti s reformou nemocnice s výstavbou týchto nemocníc? Odborná verejnosť je absolútne zmätená z tohto a zdá sa skôr, že ako keby ste hrali na čas, lebo celé toto, čo plánujete, tak má byť až po skončení vášho volebného obdobia. Takže ako zohľadňujete aj tú tzv. reformu nemocníc, ktorú ste tu schválili do tohto programu výstavby piatich nemocníc? Ďakujem.
Šutaj Eštok, Matúš, poslanec NR SR (2021-09-22):
Pán poslanec, ja s vami musím do poslednej bodky súhlasiť vo všetkom, čo ste povedali, ale vypichnem jednu vec. Vy vravíte o tom, že táto vláda nemá s demokraciou nič spoločné. Absolútne súhlasím, oni sú iba takí demokrati, ktorí predstierajú, že sú tí správni. Ich hovorca Heger povedal, že to je tá najlepšia vláda, aká vstúpi do histórie Slovenskej republiky. Tak iba štvrtýkrát to tu dnes poviem, tejto najlepšej vláde na svete nedôveruje 80 % ľudí na Slovensku. Takí ste perfektní, milí vládni poslanci, že 80 % ľudí vám nedôveruje, pretože všetko, na čo ste siahli, na čo siahol Igor Matovič, Eduard Heger a Mikulec a ďalší, sa vám rozsypalo pod rukami od toho, že neviete riadiť pandémiu, neviete riadiť štát. Čo ste urobili pre tých ľudí, čo ste pre nich urobili? Prečo neriešite ceny energií, ceny potravín, ale jedine, čo riešite, je vaša inkvizičná komisia a najnovšie, čo ste ešte prišli vyriešiť, je, že teda pani Zuzana zo Solivaru bude mať vyplatených 400-tisíc. Gratulujem, toto jediné viete urobiť, divadlo, cirkus, inkvizície. A keď je najvyšší čas, aby ste sa pozreli do zrkadla a minimálne do očí tých 600-tisíc ľuďom a umožnili im, aby sa mohlo konať referendum, tak tak neurobíte. A ako tu už boli odcitované výroky troch lídrov koalície – Sulíka, Matoviča aj Kollára – o tom, ako podporujú referendum, ako im na tom záleží, tak to sme teda videli v priamom prenose, videli sme to aj na ústavnoprávnom výbore, kedy ešte aj členovia ústavnoprávneho výboru mali problém podporiť túto deklaráciu, ktorá hovorí iba o tom, že tak ako volič moc politikom dáva, má aj absolútnu moc a právo im zobrať túto moc. Takže už dnes vieme, ako hlasovanie dopadne, a ja osobne sa za vás hanbím.
Laššáková, Jana, podpredsedníčka NR SR (2012-05-04):
Na vystúpenie pána poslanca traja s faktickými poznámkami. Nech sa páči, pán poslanec Vašečka.
Danko, Andrej, predseda NR SR (2016-04-18):
Pán poslanec Ladislav Kamenický.
Žiga, Peter, podpredseda NR SR (2024-04-17):
Pán poslanec Vážny.
Blanár, Juraj, podpredseda NR SR (2023-06-27):
Ďakujem. Otváram rozpravu, do ktorej som neobdržal žiadnu písomnú prihlášku. Dávam teda možnosť sa prihlásiť ústne. Konštatujem, že nikto viac okrem pani navrhovateľky Šebovej. Pani poslankyňa, máte slovo.
Danko, Andrej, predseda NR SR (2016-06-07):
Ďakujem za účasť a vyhlasujem 5. schôdzu za skončenú. Ďakujem. Prajem pekný večer. (Rokovanie 5. schôdze NR SR sa skončilo o 21.16 hodine.)
Pellegrini, Peter, predseda NR SR (2014-11-27):
Ďakujem pekne, pán spravodajca. Otváram rozpravu. Do rozpravy som dostal písomné prihlášky. Za klub KDH pán Pavol Zajac, ďalej pán Miroslav Beblavý, pán poslanec Lipšic, pán poslanec Kadúc, pán poslanec Mikuš, pán poslanec Hlina a pán poslanec Kondrót. Poprosím, či je prítomný v sále pán poslanec Zajac, nie je tomu tak, takže stráca poradie. Ďalším v poradí je pán poslanec Beblavý. Nech sa páči, máte slovo.
Remišová, Veronika, poslankyňa NR SR (2017-05-09):
Ale ja čítam odôvodnenie.
Lackovič, Marek, poslanec NR SR (2024-04-16):
Ďakujem pekne. Nadviažem rovno na pána poslanca Podmanického. No ja nekritizujem ani, alebo takto, to nie je pomoc pána ministra financií, ale priamo samosprávy sa dožiadali toho, aby nejakým spôsobom sa s touto katastrofálnou situáciou niečo robilo. Ale mám málo času, tak budem, budem vecný a vrátim sa k tým výjazdovým rokovaniam vlády, lebo viackrát ste tu naznačili viacerí, že máme pozerať na rovnosť šancí a na každého rovnako. Tak keď si pozrieme len udeľovanie dotácií počas decembrového výjazdového rokovania v Trenčíne, tak už hneď tu na tomto prvom vláda uprednostnila obce s koaličným vedením. Väčšina dotovaných obcí má koaličné vedenie, hoci koaličné strany v posledných komunálnych voľbách zastúpili len tretinu všetkých obcí. Aby som bol úplne presný, nezávislé starostky a starostovia spolu s nominantmi opozičných strán zvíťazili v šesťdesiatich troch percentách všetkých obcí kraja, teda v 175 obciach, dotáciu dostalo len 37 % z nich. Ale zo 101 obcí, kde sú starostovia a starostky nominanti vládnych strán SMER, HLAS a SNS, získalo dotáciu 92. A toto je to, o čom hovorím. Preto jednoducho bijeme na poplach, lebo takto sa to naozaj robiť nesmie. Nemôže sa stať, že tu koaličné obce majú 90-percentnú šancu získať dotácie, keď už sa bavíme o dotáciách, tak väčšina obcí s nezávislým vedením nedostane nič. Veď to je šikana. A to sú priamo presné čísla z výjazdového rokovania, prvého, 13. januára ´24 zverejnené, čo sme zanalyzovali z prvého výjazdového rokovania vlády. Však takto, naozaj to je realita. Vy uprednostňujete vlastných a to budeme určite komunikovať. Ďakujem.
P. Paška, predseda NR SR: (2009-12-01):
(Hlasovanie.) 141 prítomných, 81 za, 26 proti, 34 sa zdržalo. Tieto návrhy sme schválili. Sme v treťom čítaní . Otváram rozpravu. Nemám prihlášku do rozpravy. Vyhlasujem ju za skončenú a budeme hlasovať.
Zemanová, Anna, poslankyňa NR SR (2019-12-04):
Ďakujem pekne za slovo. Pán kolega Baránik, ja si veľmi vážim tvoju otvorenosť vo svojich výstupoch a vlastne identifikovanie konkrétnych vecí a nie hranie sa na nejakú kamufláž a na nejaké šokantné situácie, o ktorých hovorí aj pán minister, že bol šokovaný o zverejnených informáciách o aktivitách sudcov. No ja som šokovaná, že vás šokuje to, čo, že to bolo zverejnené, a nie to, čo sa v súdnictve deje, ale o čom sa šepká už roky. Veď prečo sme sa asi prepadli v rebríčkoch korupcie a dôvery vo verejnú moc na spodné priečky? Bolo to uvedené aj v správe o Slovensku v roku 2018, ktorú spracovávala Európska únia a kde sme sa prepadli v tejto veci na chvost, kde z opýtaných až 50 % opýtaných ľudí povedalo, že nedôveruje v súdnu moc, lebo je tam vysoká miera korupcie. Možno si predkladatelia hovoria, že urobme aspoň niečo ako nič. Nuž ale som zvedavá, či naozaj tá snaha bude úprimná a že v druhom čítaní či podporíte pozmeňujúce návrhy, ktoré máme pripravené spolu s kolegami k tomuto návrhu zákona, že či tá snaha zlepšiť túto situáciu, ako dať tie páky do rúk ministerstvu, resp. aj Súdnej rade, aby mohla v podozrivých prípadoch konať, či naozaj tá vaša snaha bude úprimná a tieto pozmeňovacie návrhy, ktoré budú prednesené v druhom čítaní, podporíte. Tam sa ukáže vaša, tam sa ukáže tá pravá tvár predkladateľov, že či ozaj to je len hra na pekných, alebo je to úprimná snaha zlepšiť niečo v súdnictve.
Kazda, Radovan, poslanec NR SR (2020-09-22):
Pán predsedajúci, dajte, prosím, hlasovať o návrhu zákona ako celku s odporúčaním gestorského výboru schváliť.
Laššáková, Jana, podpredsedníčka NR SR (2014-03-28):
Na vystúpenie pána poslanca nie sú faktické poznámky. Chcete zaujať stanovisko? Áno, nech sa páči. Vyhlasujem rozpravu za skončenú. Nech sa páči, pani predkladateľka.
Grendel, Gábor, podpredseda NR SR (2023-03-16):
Dve faktické poznámky na vystúpenie pani poslankyne. Ako prvý pán poslanec Tomáš Taraba.
Svrček, Miloš, poslanec NR SR (2023-06-14):
Ďakujem pekne za slovo. Ďakujem aj pekne za vystúpenie pánovi predsedovi parlamentu. Možno sa to na jednej strane zdá, že je to len úradnícka vláda, ale, samozrejme, ja som to už aj sčasti povedal, že bude mať pred sebou veľmi dôležitú vec, a to je doriešenie, procesné doriešenie prípravy volieb. Ja som napríklad členom stálej delegácie Organizácie pre bezpečnosť a spoluprácu v Európe a medzi nami aj sekretariátom tohto parlamentného zhromaždenia je úzka komunikácia a viem, že sa aj chystajú na Slovensko zástupcovia parlamentného zhromaždenia OBSE, konkrétne výboru ODIHR, ktorý skúma priebeh volieb, a my 21. januára ako zástupcovia strán, nie som len ja SME RODINA, ale všetky parlamentné strany, máme stretnutie s týmito zástupcami a oni veľmi pozorne budú sledovať prípravu volieb. Čiže toto je veľmi kompetentná, zodpovedná robota na ministra vnútra a konkrétne na sekciu verejnej správy, ktorá pripravuje voľby. Čiže na druhej strane chápem aj beriem, že táto vláda by mala mať na to mandát a možnosti, aby pripravila tieto voľby. Čo sa týka ďalších kompetencií, sú tu veľmi dôležité veci ako napríklad čerpanie eurofondov, ako sme otvárali otázku aj Martina a Banskej Bystrice, aby nám neprepadli tie peniaze z plánu obnovy. Je to veľmi dobré, aby tu bola tá kontinuita a možno aj pokračovanie do ďalších mesiacov pre ďalšie volebné obdobie, pretože sú to veľmi dôležité otázky, aby nám neprepadli finančné zdroje a potom sme sa nechytali za hlavu, že o koľko peňazí sme prišli. Ale sú tu aj ďalšie otázky, ktoré táto vláda môže riešiť, a to je legislatívny proces pre dôležité veci, ako som aj spomenul, pre pani ministerku spravodlivosti, a to je rekodifikácia súkromného práva na Slovensku po 60 rokoch. Ten materiál je pripravený, ešte na začiatku volebného, tohto volebného obdobia pani Kolíková hovorila... (Prerušenie vystúpenia časomerom.)
Jurčík, Ľudovít, poslanec NR SR (2011-03-23):
Ja len krátko. Pán Jahnátek, my sme deklarovali, že budeme teda minimalizovať podporu investorom, nemyslím z hľadiska finančného, z hľadiska toho, že aby sme sem dostali takých investorov, ktorí nepôjdu za desať rokov preč alebo za sedem, alebo za osem, kedy im táto pomoc nejakým spôsobom odíde. To je jeden moment. Druhý moment je ten, že vidíte sami alebo viete určite veľmi dobre, sami máte dobré informácie, skúsenosti, že veľa parkov, do ktorých sa investovali tieto štátne peniaze sú prázdne. Sú prázdne a tí, ktorí investovali a investovali aj zo zákona, myslím tým energetické podniky, dnes to majú v nákladoch a nevedia to vykompenzovať. Takže v tom je trošku taký problém. Preto tých 15 %, a preto takýto spôsob. Ďakujem.
Hrušovský, Pavol, predseda NR SR (2011-12-09):
Prosím?
Danko, Andrej, predseda NR SR (2017-10-12):
Na vystúpenie pána poslanca jedna faktická. Uzatváram možnosť prihlásenia s faktickými. Pán poslanec Osuský.
Glváč, Martin, podpredseda NR SR (2018-01-31):
Pán poslanec Mazurek, reakcia? Žiadna. Vyhlasujem rozpravu za skončenú. Pán navrhovateľ, chcete zaujať stanovisko? Nech sa páči.
Mojš, Milan, poslanec NR SR (2015-10-06):
Ďakujem. Vážený pán predseda, dajte, prosím, hlasovať o tom, že Národná rada berie na vedomie Správu o hodnotení plnenia pravidiel rozpočtovej zodpovednosti a pravidiel rozpočtovej transparentnosti za rok 2014 (tlač 1752).
P. Paška, predseda NR SR: (2006-12-14):
Druhá bola vyžrebovaná otázka pani poslankyne Edity Angyalovej a znie: „Pán premiér, ako vnímate čerstvo schválený rozpočet na rok 2007 z hľadiska priorít vlády po zmenách, ktoré boli prijaté v parlamente?“ Nech sa páči, pán podpredseda, odpovedajte.
Šeliga, Juraj, podpredseda NR SR (2020-11-03):
Prezentujme sa, prosím, a hlasujme. (Hlasovanie.) Prítomných 118, za 91, proti nikto, zdržalo sa 26, nehlasoval 1. Konštatujem, že tento pozmeňujúci návrh sme schválili. Nech sa páči.
B. Bugár, podpredseda NR SR: (2005-09-21):
(Hlasovanie.) Prítomných je 79 poslancov, za 76, zdržal sa 1, nehlasovali 2. Návrh zákona sme postúpili do druhého čítania. Nech sa páči.
Hrnčiar, Andrej, podpredseda NR SR (2020-02-20):
Pán poslanec Baránik.
L. Nagy, poslanec: (2007-12-06):
Dovoľte mi, aby som na dôvažok toho, čo hovoril, či už podpredseda vlády, alebo to, čo a o čo sa presadzovali predstavitelia mimovládnych organizácií, odcitoval niektoré známe, aj vám možno známe fakty o dočasných vyrovnávacích opatreniach z medzinárodnej praxe. Prijímanie dočasných vyrovnávacích opatrení slúži na dosiahnutie rovnosti a dôstojných životných podmienok, čo dokazuje rozšírená prax v množstve vyspelých demokratických štátov, čiže nie je to žiadny výmysel Slovenskej republiky. V medzinárodnom práve, ktoré je významným prameňom práva v oblasti diskriminácie, sú dočasné vyrovnávacie opatrenia považované za legitímne opatrenia zamerané na dosiahnutie de facto rovnosti pre znevýhodňované skupiny. Podľa Výboru pre ľudské práva Organizácie spojených národov princíp rovnosti niekedy vyžaduje, aby zmluvné štáty prijali vyrovnávacie opatrenia s cieľom znižovať alebo odstrániť podmienky, ktoré spôsobujú alebo napomáhajú k udržiavaniu diskriminácie, ktoré okrem iného Medzinárodný pakt o občianskych a politických právach zakazuje a pakt, ktorého sme členmi i my. Podobne aj čl. 2. ods. Medzinárodného dohovoru o odstránení všetkých foriem rasovej diskriminácie nabáda zmluvné štáty na prijatie dočasných osobitných opatrení s cieľom zaručiť plné a rovnaké používanie ľudských práv a základných slobôd. Podľa čl. 4 ods. 2 Rámcového dohovoru na ochranu národnostných menšín zmluvné strany sa zaväzujú, že tam, kde je to potrebné, prijmú primerané opatrenia s cieľom podporovať vo všetkých oblastiach hospodárskeho, spoločenského, politického a kultúrneho života úplnú a efektívnu rovnosť medzi osobami patriacimi k národnostnej menšine a osobami patriacimi k väčšine. Smernica Rady Európskej únie 2000/43 ES z 29. júna 2000, ktorá ustanovuje zásadu rovnakého zaobchádzania s osobami bez ohľadu na rasový alebo etnický pôvod, v pôvodnom duchu vyžaduje pozitívnu činnosť štátu pre zabezpečenie úplnej rovnosti v praxi. Podľa čl. 6 Smernice Rady z roku 2004/113 ES z 13. decembra 2004, ktorá sa transponuje s cieľom zabezpečiť úplnú rovnosť medzi mužmi a ženami v praxi v zásade rovnakého zaobchádzania, nebráni žiadnemu členskému štátu zachovávať alebo prijímať špecifické opatrenia na predchádzanie nevýhod súvisiacich s pohlavím alebo na ich vyrovnávanie. Mohol by som pokračovať. Prosím, vážené kolegyne, vážení kolegovia, unúvajte sa pokračovať v mojom čítaní dôvodovej správy a prosím, aby ste sa nepozerali iba na jednu stranu mince. Ak pán poslanec Lipšic alebo ktokoľvek si myslí, že Ústava Slovenskej republiky nám nedovoľuje, ja si to nemyslím, že nedovoľuje prijímať takéto opatrenia, tak, prosím, dajte potom návrh na zmenu ústavy, aby sme mohli byť rovní i nielen v práve, ale aj v príležitostiach. Ďakujem pekne. (Potlesk.)
Šeliga, Juraj, podpredseda NR SR (2021-03-31):
Ďakujem vám pekne, pán spravodajca. Do rozpravy som nedostal žiadnu písomnú prihlášku. Pýtam sa, kto sa chce do rozpravy prihlásiť ústne. Nikto. Tak vyhlasujem rozpravu... chcete ísť do rozpravy? Dobre, takže jeden ako navrhovateľ, ale, pán poslanec, ak dovolíte, po hlasovaní, dobre? Prerušujem rokovanie o tomto bode programu a vyhlasujem 5 minút prestávku a budeme hlasovať. Ďakujem. (Prestávka.)
Hort, Milan, podpredseda NR SR (2010-12-07):
S faktickými poznámkami sa neprihlásil nikto, ďalším v poradí je pán poslanec Milan Laurenčík, ktorému teraz udeľujem slovo. Nech sa páči.
Buček, Jozef, poslanec NR SR (2019-10-15):
Pán predsedajúci, v rozprave nevystúpil žiaden pán poslanec. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Grendel, Gábor, poslanec NR SR (2019-09-13):
Ďakujem za slovo, pán predsedajúci. Vitajte v ringu, pán kolega. Podľa mňa sa ešte žiadnemu poslancovi nestalo, že prvýkrát vystupoval v rozprave a iný poslanec by ho nazval zas – bodka, bodka – ranom, tie bodky si vymažte. Pán poslanec Marček, ktorý tie slová povedal, tu už nesedí, ešte vykrikoval, aby ste si utreli sopeľ, to bolo naozaj veľmi dôstojné. Pán minister Žiga to predtým vystihol, klesá tu úroveň, klesá. Ale kto tú úroveň ťahá dole? Takže vitajte v ringu a blahoželám, mnohí vám, teda z nás, môžu závidieť takýto krst od pána Marčeka, klobúk dole.
M. Hort, podpredseda NR SR: (2008-11-05):
A vyhlasujem rozpravu za skončenú. Prerušujem rokovanie aj o tomto bode programu. A pristúpime k druhému čítaniu o vládnom návrhu zákona, ktorým sa menia zákony v oblasti organizácie a riadenia súdnictva, postavenia sudcov, znalcov, tlmočníkov a prekladateľov v súvislosti so zavedením meny euro v Slovenskej republike . Vládny návrh zákona ste dostali pred prvým čítaním ako tlač 716 a spoločnú správu máte ako tlač 716a. Pán podpredseda vlády, ujmite sa slova a odôvodnite aj tento vládny návrh zákona. Nech sa páči. Š. Harabin, podpredseda vlády a minister spravodlivosti SR: Vážený pán podpredseda Národnej rady Slovenskej republiky, ďakujem za slovo. Vážené dámy a vážení páni poslanci, na rokovanie pléna Národnej rady v súlade s Plánom legislatívnych úloh vlády predkladám návrh zákona, ktorým sa v súvislosti so zavedením meny euro v Slovenskej republike menia zákony v oblasti organizácie a riadenia súdnictva, postavenia sudcov, znalcov, tlmočníkov a prekladateľov. Cieľom návrhu zákona je novelizácia spočívajúca v prepočte súm uvádzaných v dotknutých zákonoch v slovenskej mene na menu euro podľa pravidiel ustanovených zákonom č. 659/2007 Z. z. o zavedení meny euro v Slovenskej republike a o zmene a doplnení niektorých zákonov v znení zákona č. 70/2008 Z. z., majúc pritom na zreteli dodržiavanie princípu právnej istoty a zachovania cenovej neutrality. Predloženým návrhom zákona sa menia a dopĺňajú tieto zákony v pôsobnosti Ministerstva spravodlivosti Slovenskej republiky: v čl. I zákon Národnej rady Slovenskej republiky č. 38/1993 Z. z. o organizácii Ústavného súdu Slovenskej republiky, o konaní pred ním a o postavení jeho sudcov v znení neskorších predpisov, čl. II zákon č. 385/2000 Z. z. o sudcoch, prísediacich a o zmene a doplnení niektorých zákonov v znení neskorších predpisov, čl. III zákon č. 382/2004 Z. z. o znalcoch, tlmočníkoch a prekladateľoch a o zmene a doplnení niektorých zákonov v znení neskorších predpisov. Návrh zákona je v súlade s Ústavou Slovenskej republiky, právom Európskych spoločenstiev a Európskej únie, zákonmi ďalšími, všeobecne záväznými právnymi predpismi a medzinárodnými zmluvami, ktorými je Slovenská republika viazaná. Návrh zákona bol vládou schválený 20. augusta 2008. Stanovisko k spoločnej správe. Ústavnoprávny výbor schválil spoločnú správu (tlač 716a) k predmetnému návrhu zákona 20. októbra 2008. Predkladateľ návrhu zákona sa stotožnil so všetkými závermi vyplývajúcimi zo spoločnej správy výborov a predpokladá, že ich zapracovanie prispeje k skvalitneniu novej právnej úpravy. Z pohľadu jednotlivých pozmeňujúcich a doplňujúcich návrhov uplatnených vo výboroch v druhom čítaní predkladateľ odporúča plénu Národnej rady schváliť pozmeňujúci návrh uvedený v spoločnej správe. Po schválení príslušných pozmeňujúcich a doplňujúcich návrhov odporúča predkladateľ Národnej rade Slovenskej republiky schváliť vládny návrh zákona, ktorým sa v súčinnosti so zavedením meny euro v Slovenskej republike menia zákony v oblasti organizácie a riadenia súdnictva, postavenia sudcov, znalcov, tlmočníkov a prekladateľov. Ďakujem za slovo.
Fico, Robert, predseda vlády SR (2017-12-05):
Toto je ďalšia strana, kde je nejaká pani Remišová, pani herečka, tieňová ministerka zahraničných vecí, ktorá ani nevie, aký je rozdiel medzi Radou Európy a Európskou úniou, a vôbec jej nevadí, že na čele tej strany stojí niekto, kto je uznaný dokladmi daňový podvodník. Máte teda druhú stranu. Tretiu stranu, pána Kollára tu nemám, by som rád zopakoval tie veci. (Poslanec Matovič odchádza preč spred rečníckeho pultu.) Pretože, viete, dámy a páni, predstavte si, Juraj Blanár, prepáč, použijem na teba ten príklad, však snáď sa nenahneváš na mňa. (Smiech v sále.) Predstav si, že z 90. rokov by boli nejaké materiály tajnej služby a NBÚ by povedalo, že tie materiály tajnej služby sú voči tebe správne. A v tých dokumentoch by bolo napísané, že je podozrenie, že Juraj Blanár obchodoval s drogami. Je podozrenie, že dovážal na Slovensko nejaké zakázané technické zariadenia. Potom by si mi povedal, že ty nepoznáš žiadneho mafiána a že to bola náhoda, že bol spolu nafotený niekde na nejakej dovolenke na Kube. A zrazu zistíte, že tých náhod bolo päťsto. Majú šesť albumov spoločných fotografií, mafiáni a pán Kollár. A okrem toho normálny muž nemôže mať vzťah k trinásťročným dievčatám, však to už konečne povedzme v tejto Národnej rade! (Potlesk.) Nechápem jednoducho, nechápem, ako môžete akceptovať, dámy a páni, poslanci Národnej rady, že takýto človek je predseda výboru Národnej rady. Podozrivý z obchodovania s drogami, absolútne kontakty na mafiu. Spomeňte si, naposledy ešte aj pokryl útok na novinára, ktorý sa volal – Jacz? (Reakcia z pléna: „Jacz.“ ) Pán Jacz, ktorý bol zbitý jedným z mafiánov pred Mliečnym barom v Bratislave. Samozrejme, že pán Kollár mu veľmi rád poskytol dobré alibi, aby to náhodou nebolo také, aké by to malo byť. Takže, dámy a páni, akú alternatívu nám to ponúkate? Nedemokratickú SaS-ku, kde sme povedali všetko, čo sme mali povedať. Ponúkli sme ďalej stranu, ktorá sa volá OĽANO, všetci sa vopchajú do jedného výťahu, takého malého. Štyria sú tam v tom výťahu. Na čele stojí uznaný daňový podvodník. Tretia strana, na čele ktorej stojí človek, ktorého som pomenoval, že je podozrivý z obchodovania s drogami, je podozrivý so stykmi s mafiánmi a je podozrivý, pokiaľ ide o vzťahy k maloletým dievčatám. Toto máme na Slovensku ako alternatívu tomu, čo tu dnes je a čo vyhralo parlamentné voľby. Priatelia, takto mi chýba Dzurinda a Mikloš, takto. (Rečník zopätím rúk názorne ukázal svoje tvrdenie.) Čo by som dnes dal za to, aby tu sedeli normálne, štandardné politické strany, ktoré sa s nami budú normálne hádať, ktoré budú s nami viesť normálny programový konflikt. Ale títo... (Reakcia z pléna.)
Kéry, Marián, poslanec NR SR (2021-05-06):
Pán minister, ďakujem za odpoveď. Chcem sa opýtať na váš názor. Podľa toho, čo ste povedali, tak týmito informáciami Slovenská republika nedisponuje, pretože to obstarávanie išlo v režime Európskej únie a príslušných inštitúcií Európskej komisie, ako ste uviedli, že je to dôverné. Ale ani vy ako ministerstvo zdravotníctva sa k týmto informáciám neviete dostať aj bez toho, že by boli zverejnené? (Reakcia ministra.) A druhá taká podotázka, že či si myslíte, že či je to férové, keď na jednej strane tu bol veľký tlak na to, aby bola zverejnená zmluva týkajúca sa nákupy vakcín Sputnik V, a na druhej strane nemáme rovnaký meter na ostatné farmaceutické spoločnosti. Mne to príde ako nie príliš otvorené, transparentné a už vôbec nie, že máme rovnaký meter na všetkých. Ďakujem.
Bugár, Béla, podpredseda NR SR (2019-05-10):
Otváram všeobecnú rozpravu. Konštatujem, že do rozpravy sa hlási pani poslankyňa Žitňanská. Končím možnosť sa pri... (Reakcia z pléna.) Áno. (Reakcia z pléna.) To znamená, že, pán poslanec, sa hlásite do rozpravy? Však len ústnu rozpravu otváram, lebo som nedostal písomnú (povedané s úsmevom). Dobre. Takže dvaja. Najprv pani poslankyňa Žitňanská a potom pán poslanec Heger.
M. Hort, podpredseda NR SR: (2009-09-10):
A teraz dávam slovo poslednému prihlásenému do rozpravy, ktorým je pán poslanec Jozef Šimko. Nech sa páči.
Laššáková, Jana, podpredsedníčka NR SR (2014-11-27):
Pán poslanec Fecko.
Figeľ, Ján, podpredseda NR SR (2013-12-05):
S ďalšou faktickou Zsolt Simon.
Sulík, Richard, poslanec NR SR (2013-03-27):
Ďakujem pekne za slovo, pani predsedajúca. No, Igor, dá sa čiastočne stotožniť s tým argumentom, že peniaze by, politické strany by nepotrebovali peniaze, keby teda sa zrušili volebné kampane. Asi to fakticky technicky nie je možné. Ale povedzme, že by to možné bolo, tak taká politická strana má ešte aj prevádzkové náklady. Ja to vidím na SaS-ke, máme troch zamestnancov, máme nejaké priestory, tlačíme občas nejaké brožúrky a my teda nejak nie sme rozšafní ani nemáme žiadne nejaké fingované faktúry, ani netunelujeme nič, normálne fungujeme z budžetu, ktorý sme dostali od štátu. No a teraz tvrdím, že keby tieto peniaze neboli a boli by sme odkázaní na dary dlhodobo preto, lebo ja som dal z mojich peňazí, keď sa SaS-ka rozbiehala, ale nemienim to robiť naveky, a keby sme boli odkázaní dlhodobo na dary, tak skôr či neskôr by sme stratili aj nezávislosť, resp. stratili možnosť konať tak, ako sme presvedčení, že by sme konať mali. Preto si myslím, že nie je správne, resp. naopak, myslím si, že je správne, že politické strany sú financované zo štátneho rozpočtu. Je to pre štát najlacnejšie a mali by byť financované tak, aby dokázali fungovať. A tak ako ty, aj ja som v tejto veci zmenil názor. Ja som si pár rokov dozadu myslel, že to netreba, ale vidím, že ten systém je nastavený celkom dobre. Pár rokov dozadu, predtým ešte ako SaS-ka existovala. Ďakujem pekne.
Kollár, Boris, predseda NR SR (2021-11-23):
Prosím, prezentujme sa a hlasujeme. (Hlasovanie.) Prítomných 131 poslancov, za 83, proti 48. Konštatujem, že Národná rada po opätovnom prerokovaní schválila novelu zákona č. 55/2017 Z. z. o štátnej službe, vrátenú prezidentkou Slovenskej republiky. Teraz bude nasledovať druhé čítanie o zákone z 2. novembra 2021 o elektronických komunikáciách, vrátenom prezidentkou Slovenskej republiky na opätovné prerokovanie Národnou radou Slovenskej republiky. Materiál má parlamentnú tlač 793. Dávam slovo spoločnej spravodajkyni z výboru pre hospodárske záležitosti pani poslankyni Miriam Šutekovej a prosím ju, aby informovala Národnú radu o výsledku prerokovania vráteného zákona vo výboroch. (Ruch v sále.) Kolegovia, prosím! Utíšime sa, zaujmite miesta alebo opustite sálu, prosím.
Košútová, Magda, poslankyňa NR SR (2012-12-17):
Ďakujem pekne za slovo, pán podpredseda. Vážené panie poslankyne, páni poslanci, Výbor Národnej rady Slovenskej republiky pre pôdohospodárstvo a životné prostredie svojím uznesením č. 72 z 20. novembra 2012 ma určil za spravodajcu k vládnemu návrhu zákona, ktorým sa mení a dopĺňa zákon 220/2004 Z. z. o ochrane a využití poľnohospodárskej pôdy a o zmene zákona č. 245/2003 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov v znení neskorších predpisov. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu k predmetnému návrhu zákona. Uvedený návrh bol doručený poslancom Národnej rady Slovenskej republiky v stanovenej lehote, čím boli určené všetky podmienky rokovacieho poriadku. Predseda Národnej rady Slovenskej republiky posúdil uvedený návrh podľa § 70 ods. 1 zákona Národnej rady Slovenskej republiky o rokovacom poriadku a zaradil ho na rokovanie dnešnej schôdze Národnej rady. Konštatujem, že uvedený návrh spĺňa po formálnoprávnej stránke všetky náležitosti uvedené v legislatívnych pravidlách. Zo znenia vládneho návrhu zákona je zrejmý účel navrhovanej úpravy. Všeobecná časť dôvodovej správy obsahuje informáciu o súlade návrhu zákona s Ústavou Slovenskej republiky, o súvislostiach s inými zákonmi a medzinárodnými zmluvami, o zhodnotení súčasného stavu, o dôvode potreby novej právnej úpravy, o hospodárskom a finančnom dopade a vplyve na štátny rozpočet. Osobitná časť dôvodovej správy obsahuje odôvodnenie jednotlivých ustanovení. Problematika vládneho návrhu zákona nie je upravená v práve Európskej únie a nie je obsiahnutá ani v judikáte Súdneho dvora Európskej únie. Vychádzajúc z oprávnení, ktoré pre mňa ako spravodajcu vyplývajú, navrhujem odporučiť vládny návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky zo 6. novembra 2012 č. 256 navrhujem, aby tento zákon prerokovali nasledovné výbory: Ústavnoprávny výbor Národnej rady Slovenskej republiky a Výbor Národnej rady pre pôdohospodárstvo a životné prostredie. Za gestorský výbor navrhujem Výbor Národnej rady pre pôdohospodárstvo a životné prostredie. Odporúčam, aby určené výbory predmetný vládny návrh zákona prerokovali v termíne do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pán predsedajúci, skončila som, otvorte, prosím, rozpravu.
Hreha, Štefan, poslanec NR SR (2014-11-26):
Pán predseda, keďže sme odhlasovali body zo spoločnej správy, dajte hlasovať o tom, že prerokovaný vládny návrh zákona prerokujeme v treťom čítaní ihneď.
Laššáková, Jana, podpredsedníčka NR SR (2012-06-21):
Ďakujem, pán minister. Ďalšiu otázku položil pán poslanec Anton Martvoň a otázka je adresovaná ministrovi pôdohospodárstva a rozvoja vidieka Slovenskej republiky, pánovi Ľubomírovi Jahnátkovi a otázka znie: „Vážený pán minister, ako hodnotíte činnosti Slovenského pozemkového fondu tesne pred parlamentnými voľbami a po nich?“ Nech sa páči, pán minister, máte odpovedať.
Pellegrini, Peter, predseda NR SR (2024-02-27):
Prezentujme sa a hlasujme o návrhu prerokovať tento návrh zákona v druhom čítaní. (Hlasovanie.) Prítomných 138 poslancov, za 39, proti 3, zdržalo sa 95, nehlasoval 1. Tento návrh sme neschválili . Pán poslanec Igor Janckulík, prosím, uveďte hlasovanie o bode 78 schváleného programu, ktorým je prvé čítanie o vládnom, o návrhu poslanca, pardon, Viskupiča, ktorým sa mení zákon č. 145/1995 Z. z. o správnych poplatkoch, tlač 171. Nech sa páči. (Hlasovanie v prvom čítaní o návrhu poslanca Národnej rady Slovenskej republiky Mariána Viskupiča na vydanie zákona, ktorým sa mení zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov , tlač 171.)
M. Hort, podpredseda NR SR: (2008-07-01):
Skôr ako budeme pokračovať v prerušenej rozprave v druhom čítaní o vládnom návrhu zákona o organizácii a podpore športu a o zmene a doplnení niektorých zákonov, ktorý máme ako tlač 588, dovoľte, aby som vás informoval o popoludňajšom priebehu pokračovania 24. schôdze Národnej rady Slovenskej republiky. Po prerokovaní bodov, ktorých predkladateľom je minister školstva... (Ruch v sále.) Poprosím teraz o pokoj, pani kolegyňa aj pán minister. Po prerokovaní bodov, ktorých predkladateľom je minister školstva, by mali nasledovať štyri body programu, ktorých predkladateľom je minister vnútra Robert Kaliňák. Pán minister však požiadal o ich prerokovanie zajtra, t. j. v stredu 2. júla ráno o 9.00 hodine. Ide o tlače 608, 382, 646 a 641. V rokovaní by sme teda mali pokračovať dvoma vládnymi návrhmi zákonov (tlače 600 a 609), ktoré bude odôvodňovať minister výstavby a regionálneho rozvoja Marian Janušek. Potom budú nasledovať poslanecké návrhy zákonov v druhom čítaní. Takisto chcem uviesť, že poslanec Miroslav Jureňa písomne požiadal o preloženie rokovania o bode 51 (tlač 613), ktoré ako navrhovateľ odôvodňuje, na prerokovanie na štvrtok 3. júla 2008. No a ešte jedna dôležitá informácia pre vás. Po dohode vo vedení parlamentu hlasovanie dnes o 17.00 hodine nebude. A budeme hlasovať až zajtra o 11.00 hodine, vychádzajúc v ústrety tým, ktorí požiadali o takýto postup vo vzťahu k slávnostnej svätej omši, ktorá sa koná v Dóme svätého Martina. Takže budeme teraz pokračovať o vládnom návrhu zákona o organizácii a podpore športu a o zmene a doplnení niektorých zákonov (tlač 588). Pán podpredseda vlády už je na svojom mieste a takisto aj pán spravodajca je na svojom mieste. Dnes dopoludnia sme neukončili vystúpenie pani poslankyne Kataríny Cibulkovej, ktorej teraz odovzdávam slovo. Ďalším vystupujúcim a posledným prihláseným do rozpravy ústne je pán poslanec Stanislav Kubánek. Pani poslankyňa môžete dokončiť svoje vystúpenie. Nech sa páči.
P. Hrušovský, podpredseda NR SR: (2002-05-21):
P. Ošváth, poslanec: Rozhodnutie uvedeného návrhu týmto výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie, rozpočet a menu a Výboru Národnej rady Slovenskej republiky pre obranu a bezpečnosť ako gestorskému výboru. Zároveň odporúčam tento návrh zákona prerokovať v druhom čítaní vo výboroch do 30 dní a v gestorskom výbore do 32 dní od jeho prerokovania v prvom čítaní na schôdzi.
Zmajkovičová, Renáta, podpredsedníčka NR SR (2013-02-05):
Kolegyne, kolegovia, končím dnešný rokovací deň. Poprosím... A, pán poslanec Choma, procedurálny? Nech sa páči.
Grendel, Gábor, podpredseda NR SR (2021-05-05):
Prezentujme sa a hlasujme (Hlasovanie.) Prítomných 134 poslancov, za 109, proti nikto, zdržalo sa 25, hlasovali všetci prítomní. Konštatujem, že Národná rada skrátila lehoty.
Tomanová, Viera, poslankyňa NR SR (2013-04-16):
Ďakujem pekne. Viete, ako sa hovorí u nás na Slovensku, že nepoviem ja tebe, povieš ty mne. A, pán poslanec, to skutočne asi platí o vás. Vy tu vytýkate nejaké malé počty zamestnancov v rámci projektov. Čo bolo tých 50 robotníkov, ktoré ste vy akože pripravovali pre opravu hradov a zámkov? Prepáčte, to je úplne smiešne. Čo vaše výzvy? Koľko výziev ste predložili? Pani Nicholsonová tu povedala, že ste zvýšili na 46 %. Prosím vás, nerozprávajte, zazmluvnených bolo, keď som odchádzala, 94,6 % peňazí a vy ste nevydali jedinú výzvu. Výzvu, ktorú ste urobili na tých 9 profesií, bola zmietnutá Úradom pre verejné obstarávanie. Nerekvalifikovali ste. Prosím vás pekne, čo to znamená, okolo železničiarov ste sľúbili, čo všetko urobíte. Nič ste pre nich neurobili. Pán poslanec, pýtam sa jednu vec, vaši rodičia sú dôchodcovia, prosím? Predpokladám, že áno vzhľadom na váš vek, a predpokladám, že asi ste sa nenarodili skôr im ako 20-ročným. Ak áno, pýtam sa, koľko ste prispeli, prosím, do odvodov na ich dôchodky? Bola by som veľmi zvedavá, ako to vyzerá. Takže bolo by to zaujímavé, že človek, ktorý tu neplatil 15 rokov odvody a dnes sa tu ide obúvať do odvodov a do príspevkov a stále budete a učili ste ľudí, ako ich neplatiť. A keď hovoríme o flexikonte, ktože to zaviedol flexikonto tu, prosím vás pekne? Nebola to náhodou vláda Roberta Fica v roku 2009 preto, aby sme pomohli pri prekonávaní krízy? Hovoríte, že čo sme urobili v hmotnej núdzi? A vy čo ste urobili? A neoperujte, prosím, s tým, že vy máte v zásuvke vložené zákony. Vaša koalícia, ktorá tu bola, ich neschválila, neprijala. V štátnej sociálnej podpore vzali ste matkám na rodičovskom, dali ste tým matkám, ktoré nepracovali... (Prerušenie vystúpenia časomerom.)
Kresák, Peter, poslanec NR SR (2017-03-28):
Ďakujem pekne. A teraz dajte, prosím, hlasovať spoločne o bodoch 2, 3 a 5 s odporúčaním gestorského výboru neschváliť.
Šebej, František, poslanec NR SR (2010-07-08):
Sľubujem. (Potlesk.)
Fico, Robert, poslanec NR SR (2021-09-28):
Ďakujem pekne. Vážený pán predseda Národnej rady, vážený pán minister, dámy a páni, najskôr sa obrátim na pána predsedu politickej strany SaS, že či vôbec môžem rečniť, pretože, pán minister, vaša kolegyňa predložila návrh uznesenia, ktorý ste schválili v Národnej rade, a mne osobitne bolo zakázané moralizovať na pôde Národnej rady. Tak dúfam, že mi dáte výnimku. Dávate mi výnimku, pán predseda? (Povedané so smiechom. Prerušenie vystúpenia predsedajúcim.)
Šeliga, Juraj, podpredseda NR SR (2020-05-12):
Ďakujem pekne. Prosím, prezentujme sa a hlasujme. (Hlasovanie.) Prítomných 124 poslancov, za 107, proti 1, zdržalo sa 16, nehlasovalo 0. Konštatujem, že sme tento návrh schválili. Budeme pokračovať hlasovaním v prvom čítaní o vládnom návrhu zákona, ktorým sa mení a dopĺňa zákon č. 461/2003 Z. z. o sociálnom poistení. Návrh je uvedený ako tlač 88. Dávam slovo pani spravodajkyni z výboru pre sociálne veci poslankyni Lucii Drábikovej, aby uviedla hlasovanie. Pani poslankyňa, nech sa páči. (Hlasovanie o vládnom návrhu zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony , tlač 88.)
B. Bugár, podpredseda NR SR: (2004-09-28):
(Hlasovanie.) Prítomných 117 poslancov, za návrh 75, proti 1, zdržalo sa 40 poslancov, 1 nehlasoval. Konštatujem, že návrh uznesenia sme schválili. Vážené panie poslankyne, vážení páni poslanci, tak ako na začiatku tohto rokovacieho dňa bolo odsúhlasené, teraz budeme rokovať o dodatočne zaradenom bode a to o návrhu uznesenia Národnej rady Slovenskej republiky k žiadosti o predloženie správy o postoji Slovenskej republiky k začatiu prístupových rokovaní Európskej únie s Tureckom zo strany vlády Slovenskej republiky. Dávam slovo predsedovi Národnej rady Slovenskej republiky. Pán predseda, nech sa páči.
Hrnko, Anton, poslanec NR SR (2016-11-22):
Ďakujem, pán predseda. Pán poslanec Matovič, ja normálne žasnem. Vy ste si asi pomýlili inštitúciu. Tie vaše excelentné ekonomické rozbory sú asi tak na Nobelovu cenu. Neviem, prečo ju ešte nemáte. A prečo vlastne vás na Ekonomickej fakulte alebo Ekonomickej univerzite nezobrali za profesora? Veď pre vás je tu škoda. Vy s tými miliónmi, čo máte na účte, skutočne o tie 3 tisícky nestojíte, a keby ste išli zadarmo prednášať na Ekonomickú univerzitu, tento národ by mohol mať o 100 % vyššiu životnú úroveň. Presne toto tu tvrdíte. Tak prečo to nejdete robiť?! Ďakujem za pozornosť.
Viskupič, Marián, poslanec NR SR (2023-02-17):
Pán predseda, prosím, dajte hlasovať o zákone ako o celku bez odporúčania gestorského výboru.
Figeľ, Ján, podpredseda NR SR (2014-11-10):
Nech sa páči, Július Brocka.
Bugár, Béla, podpredseda NR SR (2019-05-21):
Prezentujme sa a hlasujme. (Hlasovanie.) Prítomných 134 poslancov, za 85, proti 35, zdržalo sa 13 poslancov, 1 nehlasoval. Národná rada sa rozhodla, že tento návrh zákona prerokuje v druhom čítaní. Nech sa páči.
Baránik, Alojz, poslanec NR SR (2021-05-07):
Ja sa len pridám s tým, že vám ďakujem, pani komisárka, za všetko dobré, čo robíte. Samozrejme, sledujem vás po celý čas, čo sem chodíte, a nezostáva len ďakovať za všetko dobré, čo robíte. Ďakujem.
Grendel, Gábor, poslanec NR SR (2024-01-08):
Ďakujem za slovo. Plénum teda odsúhlasilo, že hlasovať o tom leteckom zákone sa bude až po prerokovaní kompetenčného zákona, ale zatiaľ nám nebolo oznámené, kedy bude zaradený kompetenčný zákon, vrátený pani prezidentkou, takže k tomu by som poprosil informáciu, ak už viete.
Benčík, Ján, poslanec NR SR (2021-01-12):
Ja by som sa chcel vyjadriť iba k tvrdeniu, že tá vakcinácia nie je žiadnym riešením. Keby v minulosti bolo ľudstvo vypočulo takýchto rozumbradov, ako ste vy, pán Mazurek, dodnes by nám deti zomierali na osýpky, dodnes by ľudia zomierali na tuberkulózu, dodnes by sme stretávali ľudí, ktorí teda mali to šťastie a prežili detskú obrnu a videli by sme, aké následky zanechala na ich telách. Môžte toto, naozaj takéto nezmysly rozprávať? Vy sa za to vôbec ani nehanbíte, pán Mazurek? Fakt by ma to zaujímalo. (Reakcia z pléna.)
Krajniak, Milan, minister práce, sociálnych vecí a rodiny SR (2021-11-24):
Vážený pán podpredseda, vážené dámy a páni, v tomto návrhu zákona chceme upraviť niektoré veci, ktoré môžu aj v tejto pandemickej situácii pomôcť ľuďom a ktoré sa nám v pandemickej situácii osvedčili. Ako najzákladnejšiu vec, ktorú by sme chceli zmeniť, je umožniť zaviesť elektronickú péenku, čo významným spôsobom zníži administratívne zaťaženie jednak zamestnávateľov, ale aj ľudí. Po druhé navrhujeme predĺžiť ochrannú lehotu o osem mesiacov pre tie ženy, ktoré otehotnejú v období 180 dní po zániku nemocenského poistenia, napr. z dôvodu straty práce. Ďalšia vec, navrhujeme zrušiť platby v hotovosti v pobočkách Sociálnej poisťovne a práve kvôli tomu, aby sme obmedzili možnosť nejakých prípadných krádeží alebo fraudov jednak v Sociálnej poisťovni, ale, samozrejme, zachováme to právo pre občanov, aby, ak chcú v hotovosti zaplatiť, mohli to urobiť prostredníctvom pošty alebo na účet v Sociálnej poisťovni v normálnej komerčnej banke. To sú také najzákladnejšie pozitíva tohto návrhu zákona, a preto by som vás chcel poprosiť o jeho podporu. Ďakujem.